Pēteris Grave

Pēteris Grave ( - ) bija Latvijas psihiatrs un šahists.

 Biogrāfija 
Līdz 1953. gadam dzīvojis Ļeņingradā un Karēlijā, kur ieguvis medicīnisko izglītību. 1950. gadu vidū bijis Jelgavas psihiatriskās slimnīcas "Ģintermuiža" galvenais ārsts, kurš garīgo slimību ārstēšanā sācis lietot pirmos neiroleptiskos līdzekļus.Vēsture: "Ģintermuiža" No 1960. gada līdz darba gaitu beigām strādājis Strenču psihoneiroloģiskajā slimnīcā.

Šahu iemācījies spēlēt 1930. gados Ļeņingradā un visu mūžu to saglabājis kā savu vaļasprieku. 1940. gadu beigās ieņēmis godalgotas vietas Karēļu-somu PSR šaha čempionātos.Šahs visām gaumēm 1948. gada PSRS komandu čempionāta pusfinālā Rīgā pārstāvējis Karēļu-somu PSR pie 3. galdiņa.Semifinal of 1 Team Championship of USSR - Riga 1948 
Pēc pārcelšanās uz Latviju bijis vispirms viens no Jelgavas (1957. un 1960. gada pilsētas čempionsLaikraksts "Zemgales komunists" Nr. 81 /1960, 4. lpp.), pēc tam Valkas rajona un lauku sporta biedrības "Vārpa" spēcīgākajiem šahistiem. Divas reizes iekļuvis Latvijas šaha čempionātu finālos. 1965.-1966. gados piedalījies arī Latvijas 5. korespondencšaha čempionātā.Latvijas 5. korespondencšaha čempionāts No 1961. gada vairākkārt pārstāvējis Valkas rajona komandu Latvijas komandu šaha čempionātos. Augstākajā līgā 1984. gadā izcīnījis pirmo vietu pie 4. galdiņa ar 5½ punktiem no 8 iespējamajiem.žurnāls "Šahs", Nr. 6, 1985 Pirmajā Latvijas komandu čempionātā korespondencšahā (1962.-1964.) Valkas rajona komandas sastāvā izcīnījis 3. vietu. Astoņas reizes (1976, 1981, 1982, 1985, 1987, 1990, 1993, 2002) piedalījies Latvijas - Igaunijas komandu tradicionālajos mačos pie 100 galdiņiem.

Kopš 2004. gada, atzīmējot Pētera Graves lielos nopelnus šaha attīstībā, Strenčos regulāri notiek viņa atceres turnīri.

 Vietas Latvijas šaha čempionātos 
 1958. gads - 17.-18. vieta.
 1965. gads - 15. vieta.

  Atsauces 

 Ārējās saites 
  biogrāfija Strenču pilsētas bibliotēkā

Kategorija:1921. gadā dzimušie
Kategorija:2003. gadā mirušie
Kategorija:Latvijas šahisti
Kategorija:PSRS šahisti
Kategorija:Latvijas mediķi